[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.10.2008

COM(2008) 628 végleges

A BIZOTTSÁG JELENTÉSE A TANÁCSNAK

a 2006. évi mentesítő határozatok nyomon követéséről(Összefoglalás) – Az EK-Szerződés 276. cikke, az Euratom-Szerződés 180b. cikke és az általános költségvetésére alkalmazandó költségvetési rendelet 147. cikke, EFA pénzügyi szabályzata 119. cikkének (5) bekezdése és az EFA korábbi ad hoc költségvetési rendeletének hasonló rendelkezései alapján előterjesztett tanácsi ajánlások{SEC(2008)2580}

TARTALOMJEGYZÉK

PREAMBULUM 3

I. A Tanács általános költségvetésre vonatkozó ajánlása 4

A) Bevezetés (bizottsági munkadokumentum, 1-2. pont) 4

B) Megbízhatósági nyilatkozat (DAS) és kiegészítő információk (bizottsági munkadokumentum, 3-5. pont) 4

C) Bizottsági belső ellenőrzés (bizottsági munkadokumentum, 6-10. pont) 4

D) A költségvetés irányítása (bizottsági munkadokumentum, 11-14. pont) 5

E) Bevétel (bizottsági munkadokumentum, 15-17. pont) 5

F) A közös agrárpolitika (bizottsági munkadokumentum, 18-20. pont) 6

G) Strukturális intézkedések (bizottsági munkadokumentum, 21-25. pont) 6

H) Belső politikák, a kutatással együtt (bizottsági munkadokumentum, 26-32. pont) 7

I) Külső fellépések (bizottsági munkadokumentum, 33-35. pont) 8

J) Előcsatlakozási stratégia (bizottsági munkadokumentum, 36-38. pont) 8

K) Igazgatási kiadások (bizottsági munkadokumentum , 39-46. pont) 8

L) Pénzügyi eszközök és banktevékenységek (bizottsági munkadokumentum, 47-48. pont) 9

II. A Számvevőszék külön jelentései (bizottsági munkadokumentum, 49-63. pont) 9

III. Európai Fejlesztési Alapok (bizottsági munkadokumentum, 64-66. pont) 9

PREAMBULUM

A Szerződéseknek és a költségvetési rendeletnek megfelelően a Bizottság a 2006. évi mentesítésekhez nyomonkövetési jelentéseket készített, amelyek a Tanács 2008. február 12-i ajánlásához, valamint az Európai Parlament által 2008. április 22-én megszavazott állásfoglalásokhoz kapcsolódnak. E nyomonkövetési jelentés a Tanács által tett ajánlásokkal foglalkozik. A Parlament ajánlásai külön nyomonkövetési jelentés tárgyát képezik.

Az EU valamennyi hivatalos nyelvén közzétett összefoglaló nyomonkövetési jelentéseket a Bizottság munkadokumentumai egészítik ki, amelyek részletes választ adnak a Tanács és a Parlament minden egyes konkrét ajánlására. A válaszokban megnevezik azokat az intézkedéseket, amelyeket a Bizottság meg kíván hozni vagy már meg is hozott, illetve kitérnek azokra az ajánlásokra, amelyeket a Bizottság nem kíván vagy nem tud nyomon követni. A fordítási kapacitás korlátozott volta miatt a részletes munkadokumentumokat csak angolul, franciául és németül teszik közzé. Az összefoglaló jelentések minden fejezete kereszthivatkozásokkal utal a munkadokumentumok megfelelő ajánlásának számára.

A 2006. évi mentesítés során a Bizottság összesen 66 neki szóló tanácsi ajánlást számolt össze. A Bizottság megítélése szerint 42 ajánlás esetében a kívánt intézkedést már megtették, noha egyes esetekben még meg kell vizsgálni azok eredményét. További 24 ajánlás esetében a Bizottság beleegyezik, hogy megtegye a Tanács által javasolt intézkedést.

I. A TANÁCS ÁLTALÁNOS KÖLTSÉGVETÉSRE VONATKOZÓ AJÁNLÁSA

A) Bevezetés (bizottsági munkadokumentum, 1-2. pont)

A BIZOTTSÁG EGYETÉRT A TANÁCCSAL ABBAN, HOGY A KÖLTSÉGVETÉS VÉGREHAJTÁSÁBAN ÉRINTETT FELEK MINDEGYIKÉNEK – A TőLÜK TELHETő LEGTELJESEBB MÉRTÉKBEN – TÖREKEDNIE KELL A FELÜGYELETI ÉS ELLENőRZÉSI RENDSZEREK MűKÖDÉSÉNEK JAVÍTÁSÁRA, ÉS TOVÁBB KELL HALADNIUK A FENNTARTÁSOKAT NEM TARTALMAZÓÉLKÜLI MEGBÍZHATÓSÁGI NYILATKOZAT MEGVALÓSÍTÁSA FELÉ VEZETő ÚTON.

A Bizottság 2008 februárjában jelentést tett az egységes belső ellenőrzési keretrendszerre irányuló bizottsági cselekvési terv kapcsán elért haladásról (COM(2008) 110), amelyben megállapította, hogy a legtöbb hiányosságot sikerült megszüntetni. A munka 2008-ban befejeződik, a hatásokról készített első jelentést pedig 2009 elején teszik közzé.

A Bizottság nemsokára befejezi az ellenőrzési költségek értékelését a mezőgazdaság, az ERFA és a közvetlen centralizált igazgatás vonatkozásában. Az eredmények alapján a Bizottság 2008 őszén közleményt ad ki azzal a céllal, hogy újraindítsa az elfogadható mértékű kockázatról szóló intézményközi eszmecserét.

Az egyszerűsítés tekintetében a jelenlegi jogszabályok szerint nem sok további változás várható. A 2007–2013-as jogalkotási időszakra egyes ágazatokban – köztük a vidékfejlesztés és a strukturális intézkedések terén – bevezettek néhány, a hibák csökkentését célzó elemet. A Bizottság útmutatás formájában tisztázta például a hetedik keretprogrammal, a 2007–2013-as strukturális alapokkal és a 2007-es oktatáspolitikával kapcsolatos szabályokat. Intézményünk szükség esetén további támogatást és útmutatást is nyújt, és biztosítja, hogy a jogalkotási javaslatok a jövőben érthető és egyértelmű szabályokat tartalmazzanak.

B) Megbízhatósági nyilatkozat (DAS) és kiegészítő információk (bizottsági munkadokumentum, 3-5. pont)

A TANÁCS JAVASLATÁRA A BIZOTTSÁG A 2007. ÉVI KÖZÖSSÉGI ELSZÁMOLÁSOK ELKÉSZÍTÉSÉNÉL KELLőKÉPPEN FIGYELEMBE VETTE A SZÁMVEVőSZÉK 2006. ÉVI JELENTÉSÉBEN AZ ELSZÁMOLÁSOKKAL, TÖBBEK KÖZÖTT AZ ELKÜLÖNÍTÉSI ELJÁRÁSOKKAL KAPCSOLATBAN TETT MEGJEGYZÉSEIT. MEGTÖRTÉNT AZ OKTATÁSÜGYI ÉS KULTURÁLIS FőIGAZGATÓSÁG ÉS A VÉGREHAJTÓ ÜGYNÖKSÉG SZÉTVÁLÁSA, EZÉRT A 2007-ES ÉVES BESZÁMOLÓT MÁR KÜLÖN KÉSZÍTETTÉK EL.

C) Bizottsági belső ellenőrzés (bizottsági munkadokumentum, 6-10. pont)

A FELÜGYELETI ÉS ELLENőRZő RENDSZEREK HIÁNYOSSÁGAINAK MEGOLDÁSÁHOZ TOVÁBBI ERőFESZÍTÉSEKRE VAN SZÜKSÉG, KÜLÖNÖSEN AZON HIÁNYOSSÁGOK ESETÉBEN, AMELYEKET A FELHATALMAZÁS ÁLTAL ENGEDÉLYEZÉSRE JOGOSULT TISZTVISELőK FENNTARTÁSAIKBAN KIEMELTEK, VALAMINT AZOKON A KÖLTSÉGVETÉSI TERÜLETEKEN, AMELYEKET A SZÁMVEVőSZÉK NEM KIELÉGÍTőNEK ÍTÉLT. A BIZOTTSÁG ERőTELJESEN FEL FOG LÉPNI ANNAK ÉRDEKÉBEN, HOGY A 2007. ÉVI TEVÉKENYSÉGI JELENTÉSBEN MEGFOGALMAZOTT FENNTARTÁSOK ALAPJÁUL SZOLGÁLÓ OKOKAT MEGSZÜNTESSE, ÉS GONDOSAN NYOMON KÖVETI AZ ELÉRT HALADÁST.

Intézményünk minden szükséges erőfeszítést megtesz, hogy bizonyítsa ellenőrzései hatékonyságát. A Bizottságnak az Európai Közösségek 2007. pénzügyi évéről készített beszámolójához csatolt megjegyzéseiben új szakasz tárgyalja a jogosulatlan kifizetéseknek a korrekciós bizottsági határozatokat követő visszatéríttetését. Az új szakasz célja, hogy áttekintést adjon a jogosulatlan kifizetések visszafizettetésére alkalmazott eljárásról, és a lehető legpontosabb becslést nyújtsa a teljes összegről.

Folyamatban van a Bizottság számviteli rendszerének kiterjesztése, hogy 2008-tól teljes körűen ismertetni lehessen a hibák kiigazítására tett bizottsági intézkedéseket, köztük a korábbi évek kifizetéseivel kapcsolatosakat is, és több év távlatában átfogóbb tájékoztatást lehessen nyújtani arról, milyen mértékben képes a Bizottság a pénzeszközöket visszatéríttetni.

A Bizottság emellett fokozottan törekszik arra, hogy megbízható információkat szerezzen a tagállamoktól az általuk végrehajtott pénzügyi korrekciókról és visszafizettetésekről. A visszatéríttetésre vonatkozó információkat az EMOGA Garanciarészlegének pénzügyi jelentése, a strukturális alapok végrehajtásáról szóló 18. éves jelentés és a 2006. évi végleges beszámolóhoz csatolt megjegyzések tartalmazzák.

D) A költségvetés irányítása (bizottsági munkadokumentum, 11-14. pont)

A BIZOTTSÁG TELJES MÉRTÉKBEN EGYETÉRT AZZAL, HOGY FONTOS REÁLIS KÖLTSÉGVETÉST KÉSZÍTENI, ÉS MEGTETTE AZ AJÁNLOTT INTÉZKEDÉSEKET ANNAK ÉRDEKÉBEN, HOGY A KÖLTSÉGVETÉS HATÉKONY IRÁNYÍTÁSÁT A PROGRAMOZÁSI IDőSZAK TELJES TARTAMA ALATT BIZTOSÍTANI LEHESSEN. A 2009. ÉVI ELőZETES KÖLTSÉGVETÉS-TERVEZET MINDEN TEKINTETBEN A FENTI ELVEK ALAPJÁN KÉSZÜLT.

A költségvetésben a kötelezettségvállalásokat következetesen magasabb összegekben irányozzák elő, mint a kifizetéseket, mivel ez utóbbiak hosszabb időtartamra vonatkoznak. Mivel a kötelezettségvállalások évről évre növekvő tendenciát mutatnak, a fennálló kötelezettségvállalások mértéke is emelkedni fog. A kohéziós politikában alkalmazott n+2/n+3 szabály azonban biztosítja, hogy a kötelezettségvállalásokat 2-3 éven belül nagyrészt felhasználják.

E ) Bevétel (bizottsági munkadokumentum, 15-17. pont)

A BIZOTTSÁG ÖRÖMMEL NYUGTÁZZA, HOGY A SZÁMVEVőSZÉK 2006-BAN IS KIELÉGÍTőNEK TALÁLTA A BEVÉTELEKKEL KAPCSOLATOS FELÜGYELETI ÉS ELLENőRZÉSI RENDSZERT, ÉS A HÁTTÉRÜGYLETEKET IS ÖSSZESSÉGÉBEN JOGSZERűNEK ÉS SZABÁLYOSNAK ÍTÉLTE.

A saját forrásokkal foglalkozó tanácsadó bizottság (ACOR) – egy bizottsági munkadokumentum alapján – megtárgyalta a Tanács arra irányuló kérését, hogy készüljön minőségi értékelés a hagyományos saját források és a héa-alapú saját források igazgatásáról, irányításáról és ellenőrzéséről. Megállapodás született, hogy az értékelést inkább szélesebb összefüggésben: a költségvetés felülvizsgálata keretében kellene elvégezni.

Elkészült a B számlára vonatkozó iránymutatás is, amelyet a saját forrásokkal foglalkozó tanácsadó bizottság 2007. decemberi ülésén vitatott meg.

Azon fenntartások visszavonására vonatkozóan, amelyeket ellenőrzési jelentéseiben a Bizottság a tagállamok éves héa-beszámolóiban szereplő tételekkel kapcsolatban tett, a Bizottság három szakaszból álló megközelítést tervez. A fenntartásokat – a prioritásokat világosan meghatározó keretrendszerben – kategóriákba sorolják. Ha szükségesnek ítélik, felveszik a kapcsolatok a tagállamokkal. E kapcsolatok egyedüli célja, hogy áttekintsék és kidolgozzák a fennálló fenntartások megoldására kínálkozó lehetőségeket (egy ilyen áttekintést már be is ütemeztek 2008-ra). Amennyiben a tagállamok nem mutatnak előrehaladást a fenntartások okának megszüntetése tekintetében, a Bizottság megfontolja a jogsértési eljárást megindítását.

F) A közös agrárpolitika (bizottsági munkadokumentum, 18-20. pont)

A közös agrárpolitika (KAP) kiadásainak irányítása terén már elért jelentős eredmények ellenére a Bizottság és a tagállamok további erőfeszítéseket tesznek az irányítási és ellenőrzési rendszer megerősítése érdekében. A Számvevőszék elismeri, hogy az integrált igazgatási és ellenőrzési rendszer – amennyiben megfelelően alkalmazzák – hatékony ellenőrző rendszer a szabálytalan kiadások kockázatának csökkentésére.

Az integrált igazgatási és ellenőrzési rendszer az EMGÁ-ból fedezett kiadások mintegy 84,5%-ára terjed ki. A különböző reformok hatásaként ez az arány 2010-re 89%-ra, 2013-ra pedig 92%-ra fog emelkedni, ami valószínűleg erősíti majd a kedvező tendenciát és hozzájárul a kockázatok összességének további csökkentéséhez.

A vidékfejlesztésre irányuló agrár-környezetvédelmi intézkedések támogathatósági feltételeit illetően a tagállamok jelenleg már kötelesek biztosítani, hogy minden vidékfejlesztési intézkedés – köztük az agrár-környezetvédelmi intézkedések is – igazolható és ellenőrizhető legyen, valamint hogy a tagállami szintű ellenőrzési rendelkezések ésszerű garanciát nyújtsanak arra, hogy a támogathatósági feltételeket és az egyéb kötelezettségvállalásokat tiszteletben tartják. Ugyanez a kérdés a 2007–2013-as időszak vidékfejlesztési programozásával összefüggésben is felmerült.

A végső elszámolás tekintetében az 1290/2005/EK rendelet 32. cikkének (5) bekezdésében meghatározott új 50-50%-os szabály alkalmazása a tagállamok által szolgáltatott és az igazoló szervek által jóváhagyott számadatokon alapul. A szabály alkalmazását a Bizottság helyszíni, illetve hivatali ellenőrzésekkel követi nyomon, amelyek – a szabályok be nem tartása esetén – pénzügyi korrekciókhoz vezethetnek.

G ) Strukturális intézkedések (bizottsági munkadokumentum, 21-25. pont )

A Bizottság jelenleg is szorosan együttműködik a tagállamokkal a strukturális kiadások felügyeleti és ellenőrzési rendszerének javítása érdekében. A közlemúltban tett intézkedések között említendő az irányításellenőrzés bevált gyakorlatairól (COCOF 08/0020/02), illetve az igazoló hatóságok által folytatott ellenőrzésekről (COCOF 08/0014/01) szóló útmutatás kidolgozása, valamint a nemzeti irányító és igazoló hatóságok 500 képviselője részvételével 2008 júniusában tartott képzés is. A Bizottság e területen játszott felügyeleti szerepének megerősítése érdekében a Bizottság 2008. február 19-i cselekvési terve további intézkedéseket is felvázol (COM(2008) 97). Az irányítási és ellenőrzési kérdéseket a strukturális intézkedések irányító bizottsága (COCOF) keretében és a technikai ad hoc találkozókon a Bizottság rendszeresen megtárgyalja a tagállamokkal, és ezenkívül évente koordinációs találkozókat tart a nemzeti pénzügyi ellenőrző hatóságokkal.

A Bizottság útmutató, képzési és koordinációs tevékenységei mind arra irányulnak, hogy a követelmények egyszerűsítésével és a párhuzamos ellenőrzések kiküszöbölésével egyszerűsítsék a források mindennapi használatát. Intézményünk konkrét intézkedéseket tesz, hogy ösztönözze az átalányokra és a részleges lezárásra vonatkozó rendelkezések alkalmazását, és iránymutatást nyújtson a támogathatósági szabályokkal kapcsolatban. Ezeket a 2008. február 19-i cselekvési terv 4.3. és 4.4. pontja ismerteti.

A Bizottság úgy véli, pénzügyi ellenőrzési tevékenysége már most is hatékony abból a szempontból, hogy – például a hiányosságok orvoslására szolgáló intézkedési tervek végrehajtása révén – javulást idéz elő az irányítási és ellenőrzési rendszerekben, de adott esetben a kifizetések felfüggesztéséről hozott határozatok elfogadásával vagy pénzügyi korrekciók alkalmazásával tovább kívánja növelni ez irányú hatását.

Jelenleg a Bizottság – éves beszámolójában és negyedévenként is – jelentést készít a saját maga vagy a Számvevőszék által a strukturális intézkedések terén elvégzett pénzügyi ellenőrzési tevékenységéből származó pénzügyi korrekciókról és visszatérítésekről. A tagállamok által visszatéríttetett összegekre vonatkozó számadatokat a strukturális alapok végrehajtásáról szóló éves jelentésben is közzéteszik.

H) Belső politikák, a kutatással együtt (bizottsági munkadokumentum, 26-32. pont)

A KUTATÁSI KIADÁSOK JOGSZERűSÉGÉVEL ÉS SZABÁLYSZERűSÉGÉVEL KAPCSOLATBAN AZ ALAPVETő KOCKÁZAT AZ, HOGY A KEDVEZMÉNYEZETTEK A TÉNYLEGESNÉL MAGASABB KÖLTSÉGET SZEREPELTETNEK KÖLTSÉGKIMUTATÁSUKBAN, ÉS EZT KÉSőBB A BIZOTTSÁG NEM TÁRJA FEL ÉS NEM KORRIGÁLJA. SZÁMOS, A JOGSZERűSÉGET ÉS A SZABÁLYSZERűSÉGET ÉRINTő SZABÁLYTALANSÁG CSAK HELYSZÍNI ELLENőRZÉSEK SEGÍTSÉGÉVEL TÁRHATÓ FEL (ÉS KORRIGÁLHATÓ). A PROBLÉMA MEGOLDÁSÁRA A BIZOTTSÁG ELLENőRZÉSI STRATÉGIÁJÁBAN EZENTÚL INKÁBB A HIBÁK UTÓLAGOS – AZAZ A KIFIZETÉST KÖVETő – FELDERÍTÉSÉRE ÉS JAVÍTÁSÁRA ÖSSZPONTOSÍT. A KUTATÁSBAN ÉRINTETT FőIGAZGATÓSÁGOK VÉGREHAJTOTTÁK A 6. KERETPROGRAM ELLENőRZÉSI STRATÉGIÁJÁT, AMELYNEK KERETÉBEN EMELTÉK A PÉNZÜGYI ELLENőRZÉSEK SZÁMÁT, ÚJ MINTAVÉTELI STRATÉGIÁT VEZETTEK BE, ÉS HA UGYANAZON KEDVEZMÉNYEZETT ESETÉBEN ISMÉTELTEN ELőFORDULTAK A RENDSZERBőL ADÓDÓ HIBÁK, EZEKET A NEM ELLENőRZÖTT SZERZőDÉSEKBEN IS KIJAVÍTOTTÁK. A PÉNZÜGYI ELLENőRZÉSI STRATÉGIA VÉGREHAJTÁSA NÉGYÉVES IDőSZAKOT ÖLEL FEL. E TÖBBÉVES JELLEG MIATT A KUTATÁSI FőIGAZGATÓSÁG ELLENőRZÉSI STRATÉGIÁJÁNAK HATÉKONYSÁGÁT CSAK A KERETPROGRAM LEFUTÁSÁNAK VÉGSő SZAKASZAIBAN LEHET MÉRNI ÉS ÉRTÉKELNI. ERőFESZÍTÉSEK TÖRTÉNTEK ANNAK ÉRDEKÉBEN IS, HOGY A KEDVEZMÉNYEZETTEK ÉS A HITELESÍTő KÖNYVVIZSGÁLÓK SZÁMÁRA EGYSZERűSÍTSÉK ÉS EGYÉRTELMűVÉ TEGYÉK A KÖLTSÉGEK SZÁMÍTÁSÁRÓL ÉS JELENTÉSÉRőL SZÓLÓ IRÁNYMUTATÁST.

Az oktatás és kultúra területén a Bizottság jelenleg hajtja végre felülvizsgált felügyeleti stratégiáját, amely az úgynevezett „integrált irányítási keret” megközelítésen alapul. A stratégia részét képezik a 2007–20013-as időszakra a nemzeti hatóságok által előzetesen kiadott megbízhatósági nyilatkozatok, valamint a pénzeszközök előző évi felhasználásáról évenként kibocsátott utólagos megbízhatósági nyilatkozatok is. A rendszerellenőrzések során megfogalmazott ajánlások nyomon követését beépítették a 2007–20013-as időszakra vonatkozó előzetes megbízhatósági nyilatkozatok értékelési rendszerébe, és folyamatosan ellenőrzik. Egyszerűsítették az oktatás és kultúra területén a 2007–2013-as időszakban indított új programokra vonatkozó szabályozást is, amely széles körűen alkalmazza az átalányösszeges és átalánydíjas finanszírozási módokat.

A Bizottság megfelelő intézkedéseket hoz, hogy eleget tegyen a kedvezményezetteknek késedelmesen folyósított kifizetésekkel, illetve a költségvetési rendeletben a kiadási műveletek számára megállapított határidők betartásával kapcsolatos tanácsi ajánlásoknak. A megtett erőfeszítések következtében növekedett az időben végrehajtott kifizetések aránya. A kérdéskört szigorú ellenőrzés alatt tartjuk, és kitüntetett figyelmet szentelünk a további előrehaladás biztosításának.

I) Külső fellépések (bizottsági munkadokumentum, 33-35. pont)

A BIZOTTSÁG SZÁMOS INTÉZKEDÉST TETT ANNAK ÉRDEKÉBEN, HOGY A PROJEKTVÉGREHAJTÓ SZERVEZETEK SZINTJÉN JAVÍTSA A KÜLSő FELLÉPÉSEKKEL KAPCSOLATOS KIADÁSOK JOGSZERűSÉGÉNEK ÉS SZABÁLYSZERűSÉGÉNEK BIZTOSÍTÁSÁRA LÉTREHOZOTT RENDSZEREKET: A TÁMOGATÁSI ÉS JUTALÉKRENDSZERű VÁLLALKOZÓI SZERZőDÉSEKHEZ KAPCSOLÓDÓ KIADÁSOK ELLENőRZÉSÉRE ÚJ (2006 FEBRUÁRJÁTÓL KÖTELEZő) SZABVÁNYOSÍTOTT FELADATMEGHATÁROZÁSOK KÉSZÜLTEK; A PÉNZÜGYI ÉS RENDSZERELLENőRZÉSEKHEZ IS ÚJ (2007 OKTÓBERÉTőL KÖTELEZő) SZABVÁNYOSÍTOTT FELADATMEGHATÁROZÁSOK SZÜLETTEK; A KÜLSő PÉNZÜGYI ELLENőRZÉSEK FELHASZNÁLÁSÁVAL ÉVENTE ÖSSZEFOGLALÓ JELENTÉS KÉSZÜL, HOGY A FELFEDETT PROBLÉMÁKAT TÍPUSUK SZERINT OSZTÁLYOZHASSÁK ÉS MEGHATÁROZHASSÁK A KORREKCIÓS INTÉZKEDÉSEKET; VALAMINT KIFEJLESZTETTÉK A KÖZÖS RELEX INFORMÁCIÓS RENDSZER (CRIS) PÉNZÜGYI MODULJÁT, AMELY JOBB JELENTÉSTÉTELT TESZ LEHETőVÉ A PÉNZÜGYI ELLENőRZÉSEK EREDMÉNYEIRőL.

A humanitárius segélyek területén felülvizsgálták a központban, illetve a helyszínen elvégzett pénzügyi ellenőrzések arányát; a kérdést átfogó ellenőrzési stratégia összefüggésében kell vizsgálni. Míg 2006-ban 20 helyszíni ellenőrzést folytattak, 2007-ben ez a szám 37-re növekedett.

J) Előcsatlakozási stratégia (bizottsági munkadokumentum, 36-38. pont )

A Bizottság ezentúl is nagy figyelemmel követi az előcsatlakozási programok kiadásait felügyelő és ellenőrző nemzeti rendszereket, és – szükséges esetben – határozottan arra ösztönzi a kedvezményezett országokat, hogy tegyenek intézkedéseket a nem megfelelő helyzetek rendezésére. A Sapard programmal kapcsolatban – a Tanács javaslatára – a Bizottság fokozta az ellenőrzéseket és ezek nyomon követését. E programokat a záró mérlegre vonatkozó fizetési kérelem, a számlaelszámolásról szóló határozat és a végrehajtási zárójelentés alapján zárták le.

K) Igazgatási kiadások (bizottsági munkadokumentum , 39-46. pont )

Amint a Bizottságnak a Számvevőszék 2006-os éves jelentésére adott válaszából is kiderült, az OIB és az OIL a (köz)beszerzések igazgatását illetően konkrét ellenőrzési intézkedéseket foganatosított. Az ingatlanokkal kapcsolatos kiadások terén a végrehajtási rendelkezések 126. cikke (1) bekezdésének h) pontja értelmében tárgyalásos eljárásokra is lehetőség van.

A közösségi nyugdíjkötelezettségeket illetően a Bizottság 2008. június 10-én megadta azokat az adatokat és becsléseket, amelyeket az előzetes költségvetés-tervezetnek a Tanács költségvetési bizottsága előtti bemutatásakor kértek tőle, 2008. június 13-án pedig további dokumentumokat is átadott. Ezek a jövőben a tervezet bemutatásának szokásos részét fogják képezni.

Az ügynökségekre vonatkozóan a Bizottság 2008. július 9-én elfogadta a költségvetési rendelet keretrendelet módosítását[1], amelynek egyes rendelkezései megerősítik az ügynökségek azon kötelezettségét, hogy kifizetés iránti kérelmeikben – a felesleges pénzforgalom elkerülése érdekében – nyújtsanak be részletes előrejelzéseket az év során várható valódi készpénzszükségleteikről. A Bizottság ezáltal szorosabban figyelemmel tudja követni az ügynökségek készpénzegyenlegét, ami azután – a 2008. július 13-i közös nyilatkozattal összhangban – fegyelmezettebb tervezéshez és nagyobb átláthatósághoz vezet majd.

Az ügynökségek független közösségi szervek, amelyek jogilag és pénzügyileg teljes mértékben felelősek saját forrásaik irányításáért. A Bizottság a rendelkezésre álló források korlátain belül eddig is támogatta, és ezután is támogatni fogja őket, hogy éljenek a Bizottság pénzgazdálkodással kapcsolatos tudásával, tapasztalatával és tanácsaival.

Ezenfelül az „Európai ügynökségek – A további teendők” című bizottsági közleménnyel összefüggésben 2008. márciusától horizontális értékelés is indul. Az értékelés többek között azt is felméri, milyen hatást gyakorolnak az ügynökségek a Bizottság belső szervezetére és tevékenységére. A Bizottság javaslatára az Európai Parlamenttel és a Tanáccsal közösen létrehozandó intézményközi munkacsoport egyebek között részt vesz majd e horizontális értékelés célkitűzéseinek és tárgyának meghatározásában is. Az értékelés eredményeiről a Bizottság 2009–2010-ig jelentésben kíván beszámolni.

L) Pénzügyi eszközök és banktevékenységek (bizottsági munkadokumentum, 47-48. pont)

AMI A MEDA-RENDELET ÉRTELMÉBEN A MEDITERRÁN TÉRSÉGBEN HOZOTT BANKI INTÉZKEDÉSEK IRÁNYÍTÁSÁT ILLETI, A SZÁMVEVőSZÉK ÁLTAL FELFEDETT HIÁNYOSSÁG CSAK MÚLTBELI ÜGYLETEKET ÉRINTENEK, ÉS AZÓTA ORVOSOLTÁK őKET. JELENLEG ÚJRATÁRGYALJÁK A BIZOTTSÁG ÉS AZ EURÓPAI BERUHÁZÁSI BANK (EBB) KÖZÖTTI IRÁNYÍTÁSI MEGÁLLAPODÁST.

II. A SZÁMVEVőSZÉK KÜLÖN JELENTÉSEI ( bizottsági munkadokumentum, 49-63. pont)

A Számvevőszék 2006-ben és 2007-ban közzétett külön jelentéseivel kapcsolatban a Tanács számos ajánlást tett a Bizottságnak. Az ezekre adott bizottsági válaszokat a bizottsági munkadokumentum tartalmazza (49-63. pont).

III. EURÓPAI FEJLESZTÉSI ALAPOK ( bizottsági munkadokumentum, 64-66. pont )

A Bizottság kellőképpen figyelembe vette az Európai Fejlesztési Alapokra vonatkozó tanácsi ajánlásokat. Az OLAS rendszerről a CRIS rendszerrel való áttérést követően automatizálják a beszámolási eljárásokat, és különösen a számlák lezárását. Igaz ugyan, hogy az OLAS rendszerben a számlák lezárást manuálisan végzik, de a hibák elkerülése végett számos hatékony ellenőrzést folytatnak.

A költségvetéshez nyújtott támogatással kapcsolatban a Bizottság megerősíti, hogy e támogatások odaítélési eljárásai során és a pénzeszközök átutalását megelőzően biztosítják, hogy teljesüljenek a cotonoui megállapodás, illetve a finanszírozási megállapodások feltételei.

A kockázatkezelésre vonatkozó információk, a belső ellenőrzési rendszer elemzése és az ügyletek pénzügyi ellenőrzése a EuropAid 2007. évi tevékenységi jelentésében találhatók.

* * *

[1] A Bizottság 652/2008/EK, Euratom rendelete az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2343/2002/EK, Euratom rendelet módosításáról